A női szakmai jelenlétet is erősítette a P-RP a PropTech Hungary konferencián | Paulinyi, Reith and Partners
A női szakmai jelenlétet is erősítette a P-RP a PropTech Hungary konferencián
A property technology, azaz a proptech az ingatlanpiac digitális transzformációját jelenti. Napjainkban fénysebességgel nyernek teret új és új technológiák – mint például az okostelefonnal és hanggal irányítható irodaház-funkciók, szenzorok vagy a teljesen virtualizált épületek. A HWSW és az iroda.hu által elsőként szervezett, PropTech Hungary 2018 konferencia célja az volt, hogy hidat képezzen az ingatlanfejlesztési iparág és a technológia között, és kaput nyisson egymás felé a két, alapjaiban különböző szektornak.
Bősze Szilvia, cégcsoportunk üzletfejlesztési igazgatója "A tervezőasztaltól az épülethasználatig – Mesterséges intelligencia az emberi intuíció szolgálatában" címmel tartott előadást, amelyben bemutatta, hogy cégcsoportunk milyen vezető módszereket és technológiákat alkalmaz a tervezés során, melyek képessé tesznek bennünket az új városrészek, épületek optimalizációjára. A két női előadó egyikeként a női szakmai jelenlétet is erősítette a rendezvényen.
https://proptechhungary.hu/#proptech